Diari Oficial de la Generalitat Valenciana


Sumari del DOGV 9851, del 17-05-2024 (2024/4490)

Extracte de la Resolució de 13 d'abril de 2024, del rector de la Universitat Politècnica de València, per la qual es convoquen els premis Càtedra Stadler als millors treballs monogràfics de fi de grau o fi de màster per al curs 2023-2024.
----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9851

Data del DOGV
:   17-05-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/4490


Organisme emissor
:   Universitat Politècnica de València

Tipus de document
:   Extracte

Extracte de la Resolució de 13 d'abril de 2024, del rector de la Universitat Politècnica de València, per la qual es convoquen els premis Càtedra Stadler als millors treballs monogràfics de fi de grau o fi de màster per al curs 2023-2024. [2024/4490]  
BDNS (identif.): 756170.  
  
De conformitat amb el que preveuen els articles 17.3.b) i 20.8.a) de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/756170)  
  
Primer. Beneficiaris  
Poden participar en aquest certamen els estudiants que, al final del termini de sol·licituds i del lliurament de treballs, el 30 de setembre de 2024, complisquen els requisits següents:  
1) Estar matriculats en algun dels graus o màsters de temàtica relacionada en el curs 2023-2024 de la UPV.  
2) Desenvolupar un dels huit temes següents per a les quatre categories/àrees de premis:  
• Àrea informàtica: aplicacions de ciència de dades.  
• Àrea informàtica: testing, validació i verificació de software.  
• Àrea informàtica: sistemes i solucions multimèdia.  
• Àrea informàtica: ciberseguretat.  
• Àrea energia i/o mecànica: mètodes preventius contra la difusió de virus/bacteris, com la Covid-19, grip; que es puguen aplicar en transport urbà.  
• Àrea energia: ús de bateries de tracció i/o d'hidrogen en el sector del transport. Tecnologies, benchmarking i comparatives.  
• Àrea disseny: disseny de solucions aplicables als trens o algun dels seus components, tant de configuració interior global, com dels elements interiors (seient, mobiliari específic, il·luminació, layout, etc.), o de conjunt o imatge exterior.  
• Àrea organització- mercat: metro. Estudi de mercat de la tecnologia del transport urbà.  
  
Segon. Objecte  
L'objecte d'aquesta convocatòria és premiar huit treballs, un per cada tema proposat.  
  
Tercer. Bases reguladores  
Accessibles en https://catedrastadler.com  
  
Quart. Quantia  
S'estableixen 8 premis de 600 euros.  
  
Cinqué. Termini de presentació de sol·licituds  
El termini de presentació de sol·licituds estarà obert fins al 30 de setembre de 2024.  
  
València, 22 d'abril de 2024.- El rector de la Universitat Politècnica de València: José Esteban Capilla Romá.